
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΕΥΧΟΣ ΔΕΥΤΕΡΟ Αρ. Φύλλου 147 

29 Ιανουάριου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αντικατάσταση μέλους του Διοικητικού Συμβουλίου 
του Ινστιτούτου Αμυντικών Αναλύσεων του Υπουρ¬ 


γείου Εθνικής Άμυνας. 1 

Ρυθμίσεις Ληξιπρόθεσμων Οφειλών Δήμων και Κοινο¬ 
τήτων. 2 

Μεταφορά οργανικών θέσεων ενιαίων βαθμών κλάδων 

της Περιφέρειας Θεσσαλίας. 3 

Μεταφορά οργανικών θέσεων ενιαίων βαθμών κλάδων 

της Περιφέρειας Κεντρικής Μακεδονίας. 4 

Πολιτογράφηση της Αλλογενούς Αλλοδαπής ΚΟΤΣΑ- 

ΝΟΒΣΚΑΓΙΑ ΕΛΕΝΑ του ΑΛΕΞΑΝΤΡ. 5 

Πολιτογράφηση των Ομογενών Αλλοδαπών ΑΛΕΞΙΑ- 

ΔΟΥ ΑΓΛΑΙΑΣ του Γεωργίου κ.λπ. 6 

Πολιτογράφηση των Αλλογενών Αλλοδαπών ΖΑ- 
ΧΟΥΡ ΑΧΜΕΝΤτου ΤΣΑΝΤΟΥΡΙ ΜΟΥΧΑΜΑΝΤ ΑΛΙ 

κ.λπ. 7 

Καθορισμός αριθμού προσώπων που θα απασχολη¬ 
θούν με σύμβαση μίσθωσης έργου στο Υπουργείο 

Τύπου και ΜΜΕ. 8 

Τροποποίηση του καταστατικού της Δημοτικής Επιχεί¬ 
ρησης Οικονομικής και Πολιτιστικής Ανάπτυξης 
(Δ.Ε.Ο.ΠΑ) του Δήμου Ανθεμούντα Ν. Χαλκιδικής. 9 


ΑΠΟΦΑΣΕΙ Σ 

Αριθ. 150 (1) 

Αντικατάσταση μέλους του Διοικητικού Συμβουλίου του 
Ινστιτούτου Αμυντικών Αναλύσεων του Υπουργείου 
Εθνικής Άμυνας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις της παρ. 1 του άρθρου 3 του π.δ. 
320/1996 (ΦΕΚ Α’ 217) «Ινστιτούτο Αμυντικών Αναλύ¬ 
σεων» όπως τροποποιήθηκε με την υπ’ αριθ. Φ. 6070/ 
18.7.2001 (ΦΕΚ Β’ 926) απόφαση του Υπουργού Εθνι¬ 
κής Άμυνας και αντικαταστάθηκε από την υπ’ αριθ. 


88077/2.12.2002 (ΦΕΚ Β’ 1529) κοινή απόφαση των 
Υπουργών Οικονομίας και Οικονομικών και Εθνικής 
Άμυνας. 

2. Τις διατάξεις του άρθρου 5 παρ. 22 του Ν. 2292/1995 
«Οργάνωση και λειτουργία του Υπουργείου Εθνικής 
Άμυνας διοίκηση και έλεγχος των Ενόπλων Δυνάμεων 
και άλλες διατάξεις» (ΦΕΚ Α’ 38), όπως τροποποιήθηκε 
με την παρ. 1 του άρθρου 19 του Ν. 2913/2001 (ΦΕΚ Α’ 
207). 

3. Τις διατάξεις του άρθρου 29Ατου Ν. 1558/1985 (ΦΕΚ 
Α’ 134) που προστέθηκε με το άρθρο 27του Ν. 2081/1992 
(ΦΕΚΑ’ 154), όπως αντικαταστάθηκε με το άρθρο 1 του Ν. 
2469/1997 (ΦΕΚΑ’ 138). 

4. Την 1150/1.4.2002 απόφασή μας (ΦΕΚ Β’ 403) όπως 
τροποποιήθηκε με την υπ’ αριθ. 90121/20.6.2003 (ΦΕΚ Β’ 
819) απόφασή μας. 

5. Την από 15 Ιανουάριου 2004 παραίτηση του μέλους 
του Διοικητικού Συμβουλίου του Ινστιτούτου Αμυντικών 
Αναλύσεων του Υπουργείου Εθνικής Άμυνας, Μενέλαου 
Γ κίβαλου. 

στ. Το γεγονός ότι από τις διατάξεις της παρούσας δεν 
προκαλείται επιβάρυνση του προϋπολογισμού του Ινστι¬ 
τούτου Αμυντικών Αναλύσεων του Υπουργείου Εθνικής 
Άμυνας, αποφασίζουμε: 

Άρθρο μόνο 

1. Αποδεχόμαστε την από 15 Ιανουάριου 2004 παραίτη¬ 
ση του Μενέλαου Γ κίβαλου από τη θέση του μέλους του 
Διοικητικού Συμβουλίου του Ινστιτούτου Αμυντικών Ανα¬ 
λύσεων του Υπουργείου Εθνικής Άμυνας. 

2. Τοποθετούμε ως μέλος του Διοικητικού Συμβουλίου 
του Ινστιτούτου Αμυντικών Αναλύσεων του Υπουργείου 
Εθνικής Άμυνας, σε αντικατάσταση του παραιτηθέντος, 
τον Αλιβιζάτο Νικόλαο. 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 2004 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 5205 (2) 

Ρυθμίσεις Ληξιπρόθεσμων Οφειλών Δήμων 
και Κοινοτήτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 30 του Ν. 3202/2003 «Εκλο¬ 
γικές δαπάνες κατά τις νομαρχιακές και δημοτικές εκλο¬ 
γές, οικονομική διοίκηση και διαχείριση των Ο.Τ.Α., θέμα¬ 
τα αλλοδαπών και άλλες διατάξεις» (Φ.Ε.Κ. 284/Α/ 
11.12.2003). 

2. Τις διατάξεις του Π.Δ. 256/84 «Ρύθμιση θεμάτων χο¬ 
ρήγησης δανείων στην Τοπική Αυτοδιοίκηση και σε άλ¬ 
λους φορείς από το Ταμείο Παρακαταθηκών & Δανείων» 
(Φ.Ε.Κ. 101/Α/11.7.1984). 

3. Την 1065956/863/Α0006/15.7.2003 κοινή απόφαση 
του Πρωθυπουργού και του Υπουργού Οικονομίας & Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας & Οικονομικών» (Φ.Ε.Κ. 985/Β/16.7.2003). 

4. Την πρόταση του Ταμείου Παρακαταθηκών & Δανεί¬ 
ων, όπως μας διαβιβάστηκε με το υπ’ αριθ. 54389/ 
29.12.2003 έγγραφό του, αποφασίζουμε: 

Καθορίζουμε τους δικαιούχους, τις προϋποθέσεις, τις 
διαδικασίες και τα δικαιολογητικά που απαιτούνται για 
την χορήγηση δανείων στους Δήμους και τις Κοινότητες, 
καθώς και τις διαδικαστικές λεπτομέρειες για την εφαρ¬ 
μογή του άρθρου 30 του Ν. 3202/11.12.2003, ως εξής: 

Άρθρο 1 
Δικαιούχοι 

Δικαιούχοι καθίστανται: 

α) Όλοι οι Δήμοι και οι Κοινότητες της χώρας, με τακτι¬ 
κά έσοδα οικονομικού έτους 2003 που δεν υπερβαίνουν 
τα τρία εκατομμύρια (3.000.000) ευρώ, εφόσον οι ληξι¬ 
πρόθεσμες υποχρεώσεις του άρθρου 2 της παρούσας, 
αθροιζόμενες με το μέρος τωντακτικώντουςεσόδωνπου 
παρακρατούνται ετησίως από το Ταμείο Παρακαταθηκών 
& Δανείων, υπερβαίνουν το 10% των τακτικών τους εσό¬ 
δων. 

β) Όλοι οι Δήμοι και οι Κοινότητες της χώρας, με τακτι¬ 
κά έσοδα οικονομικού έτους 2003 που υπερβαίνουν τα 
τρία εκατομμύρια (3.000.000) ευρώ, εφόσον οι ληξιπρό¬ 
θεσμες υποχρεώσεις του άρθρου 2 της παρούσας, 
αθροιζόμενες με το μέρος των τακτικών τους εσόδων που 
παρακρατούνται ετησίως από το Ταμείο Παρακαταθηκών 
& Δανείων, υπερβαίνουν το 20% των τακτικών τους εσό¬ 
δων. 

Για τον υπολογισμό των ανωτέρω ποσοστών λαμβάνε- 
ται υπόψη και το τυχόν χρεωστικό άνοιγμα του Ο.Τ.Α. στο 
Ταμείο Παρακαταθηκών & Δανείων. 

Άρθρο 2 

Υποχρεώσεις που υπάγονται στη ρύθμιση 

Στη ρύθμιση υπάγονται: 

α) Οι ληξιπρόθεσμες μέχρι 11.12.2003 υποχρεώσεις 
των Δήμων και Κοινοτήτων: 

- προς το Ελληνικό Δημόσιο, το Ι.Κ.Α., το Τ.Υ.Δ.Κ.Υ. και 
το Τ.Α.Δ.Κ.Υ, 

- προς τις Δημόσιες Επιχειρήσεις & Οργανισμούς 
(Δ.Ε.Κ.Ο.), πληντης Ε.Υ.Δ.Α.Π., 

- προς το Ταμείο Παρακαταθηκών & Δανείων, για οφει¬ 


λές που προέρχονται από δάνεια που τους έχει χορηγή¬ 
σει, 

- προς τους ιδιώτες, φυσικά ή νομικά πρόσωπα, κρατι¬ 
κά και ιδιωτικά πιστωτικά ιδρύματα, για οφειλές που προ- 
έκυψαν από την εκτέλεση έργων, προμηθειών ή τη σύ¬ 
νταξη μελετών, σύμφωνα με τις κείμενες διατάξεις, 

- προς τους εργαζόμενους στους οικείους Ο.Τ.Α. και 

- από οποιαδήποτε αιτία, εφόσον έχουν επιδικαστεί με 
τελεσίδικη δικαστική απόφαση. 

β) Τα υφιστάμενα μέχρι 11.12.2003 χρεωστικά ανοίγμα¬ 
τα των Δήμων και Κοινοτήτων στο Ταμείο Παρακαταθη¬ 
κών & Δανείων, με την προϋπόθεση ότι η σχετική αίτηση 
θα έχει περιέλθει σε αυτό, μέχρι την 15.3.2004. 

Άρθρο 3 

Προϋποθέσεις υπαγωγής στη ρύθμιση 

Οι οφειλές του άρθρου 2 της απόφασης αυτής, υπάγο¬ 
νται στη ρύθμιση εφόσον: 

α) έχουν καταστεί ληξιπρόθεσμες μέχριτην 11.12.2003. 

β) Έχουν εγγράφει στον προϋπολογισμό του Δήμου ή 
της Κοινότητας οικονομικού έτους 2003. Η προϋπόθεση 
αυτή δεν απαιτείται για τις κατωτέρω εκ των υποχρεώσε¬ 
ων των Ο.Τ.Α., που αναφέρονται στο άρθρο 2 της παρού¬ 
σας απόφασης, ήτοι: 

- προς το Ελληνικό Δημόσιο, το Ι.Κ.Α., το Τ.Υ.Δ.Κ.Υ. και 
το Τ.Α.Δ.Κ.Υ., 

- προς τις Δημόσιες Επιχειρήσεις & Οργανισμούς 
(Δ.Ε.Κ.Ο.) και 

- προς το Ταμείο Παρακαταθηκών & Δανείων, για τα 
χρεωστικά ανοίγματα καιτα ληξιπρόθεσμα χρέη προς αυ¬ 
τό. 

γ) Οι οφειλές προς τρίτους (εργολήπτες, προμηθευτές, 
εργαζόμενους στους οικείους Ο.Τ.Α. κ.λπ.), προκύπτουν 
από: 

- την εκτέλεση έργων, προμηθειών ή τη σύνταξη μελε¬ 
τών, που έχουν ανατεθεί και εκτελεστεί σύμφωνα με το 
νόμο, 

- νομικές δεσμεύσεις που έχουν αναληφθεί πριν από 
την 31.12.2002 και 

- το φυσικό αντικείμενο του έργου, της προμήθειας ή 
της μελέτης, που έχει εκτελεστεί και παραληφθεί ολό¬ 
κληρο ή τμηματικά μέχρι την 11.12.2003. 

Άρθρο 4 

Απαιτούμενα δικαιολογητικά για 
τη χορήγηση του δανείου 

Οι δικαιούχοιτου άρθρου 1 της παρούσας, υποβάλλουν 
αίτηση στο Ταμείο Παρακαταθηκών & Δανείων για τη χο¬ 
ρήγηση δανείου, με κοινοποίηση στην αρμόδια υπηρεσία 
της οικείας Περιφέρειας, στην οποία επισυνάπτουν τα 
ακόλουθα δικαιολογητικά: 

α) Απόφαση του δημοτικού ή κοινοτικού συμβουλίου, 
στην οποία θα αναφέρονται: 

-το συνολικό ποσό του δανείου, 

- πίνακας ανά κατηγορία ληξιπρόθεσμων οφειλών με τα 
αντίστοιχα ποσά, 

- ότι όλες οι ληξιπρόθεσμες οφειλές που περιλαμβάνο¬ 
νται στις συνημμένες αναλυτικές καταστάσεις (προς ιδιώ¬ 
τες και εργαζομένους), απορρέουν από υποχρεώσεις 
που αναλήφθηκαν πριν από την 31.12.2002 και εξακολου¬ 
θούν να οφείλονται. 

β) Αναλυτικές καταστάσεις των υποχρεώσεων του άρ¬ 
θρου 2 της παρούσας απόφασης. 

γ) Βεβαίωση του Γενικού Γραμματέα της οικείας Περι¬ 
φέρειας, στην οποία θα αναφέρεται το ακριβές ύψος των 
τακτικών εσόδων του οικείου Δήμου ή Κοινότητας, όπως 
αυτά εμφανίζονται στον προϋπολογισμό του οικονομικού 
έτους 2003, και θα πιστοποιείται ότι οι υποχρεώσεις των 
αναλυτικών καταστάσεων της περίπτωσης (β) του άρ¬ 
θρου αυτού (πληντωνεξαιρουμένωντης περίπτωσης (β) 
του άρθρου 3), είναι εγγεγραμμένες στον προϋπολογι¬ 
σμό του ιδίου οικονομικού έτους. 

δ) Εφόσον στον πίνακα περιλαμβάνονται και οφειλές: 

-προς το Ελληνικό Δημόσιο, το Ι.Κ.Α., το Τ.Υ.Δ.Κ.Υ. και 
το Τ.Α.Δ.Κ.Υ., βεβαίωση του αντίστοιχου φορέα, στην 
οποία θα αναφέρεται το σύνολο της κύριας οφειλής μέχρι 
την 11.12.2003 (χωρίς τις προσαυξήσεις κλπ.), 

- προς Δ.Ε.Κ.Ο., βεβαίωση της αρμόδιας Δημόσιας Επι¬ 
χείρησης ή Οργανισμού για τις ληξιπρόθεσμες οφειλές 
προς αυτή μέχρι την 11.12.2003, 

- προς πιστωτικά ιδρύματα, βεβαίωση του πιστωτικού 
ιδρύματος στην οποία θα αναφέρεται το ποσό της ληξι- 
πρόθεσμης οφειλής μέχρι την 11.12.2003, καθώς και ο 
σκοπός του δανείου. 

ε) Προκειμένου για οφειλές του άρθρου 2 απαιτούνται: 

- προς ιδιώτες, φυσικά ή νομικά πρόσωπα (εκτός από 
πιστωτικά ιδρύματα), για την εκτέλεση έργων, προμηθει¬ 
ών ή τη σύνταξη μελετών, αναλυτική κατάσταση (επικυ¬ 
ρωμένη) κατά κατηγορία οφειλών, στην οποία θα αναφέ- 
ρεται ο δικαιούχος, ο τίτλος του έργου, της προμήθειας ή 
της μελέτης και το οφειλόμενο ποσό, 

- προς τους εργαζόμενους στους οικείους Ο.Τ.Α., ανα¬ 
λυτική κατάσταση (επικυρωμένη) των δικαιούχων με τα 
αντίστοιχα οφειλόμενα ποσά, 

- για τις τελεσίδικες δικαστικές αποφάσεις, αναλυτική 
κατάσταση (επικυρωμένη) των δικαιούχων με τα αντίστοι¬ 
χα οφειλόμενα ποσά και οι σχετικές δικαστικές αποφά¬ 
σεις και 

- για όλους τους δικαιούχους που περιλαμβάνονται στις 
παραπάνω αναλυτικές καταστάσεις, υπεύθυνη δήλωση 
του Ν. 1599/86 (κατά αύξοντα αριθμό της αναλυτικής κα¬ 
τάστασης), στην οποία θα αναφέρεται το ακριβές ποσό 
της απαίτησής τους. 

Τα απαιτούμενα δικαιολογητικά, για οφειλές προς ιδιώ¬ 
τες, φυσικά ή νομικά πρόσωπα, από την εκτέλεση έργων, 
προμηθειών ή τη σύνταξη μελετών και από αμοιβές προς 
εργαζόμενους, που πρέπει να ληφθούν υπόψη για να συ- 
μπεριληφθούν οι δικαιούχοι στις προαναφερόμενες ανα¬ 
λυτικές καταστάσεις, τα οποία δεν θα προσκομίζονται 
στο Ταμείο Παρακαταθηκών & Δανείων, αλλά θα τηρού¬ 
νται και θα διατίθενται με ευθύνη του προϊσταμένου των 
οικονομικών υπηρεσιών του Ο.Τ.Α. για την διενέργεια κά¬ 
θε νόμιμου ελέγχου, είναι τα παρακάτω: 

- Απόφαση του δημοτικού ή κοινοτικού συμβουλίου, για 
την ανάθεση εκτέλεσης του έργου, της προμήθειας ή της 
μελέτης πριν από την 31.12.2002. 

- Σύμβαση, η οποία να έχει υπογράφει πριν από την 
31.12.2002, καθώς επίσης: 

- Για έργα: πρακτικό παραλαβής (οριστικής ή προσωρι¬ 
νής) του έργου και πιστοποιήσεις εργασιών ή βεβαιώσεις 
μέχρι την 11.12.2003. 

- Γ ια προμήθειες: πρακτικό παραλαβής της προμήθειας 
και τιμολόγιο αγοράς μέχρι την 11.12.2003. 

- Γ ια μελέτες: βεβαίωση παράδοσης της μελέτης, πινά¬ 
κια αμοιβής μελετητών και αντίγραφα δελτίων παροχής 
υπηρεσιών μέχρι την 11.12.2003. 


- Για ληξιπρόθεσμες οφειλές προς εργαζομένους 
στους οικείους Ο.Τ.Α. απόφαση του οικείου δημοτικού ή 
κοινοτικού συμβουλίου, που λήφθηκε πριν από την 
31.12.2002 ή τυχόν δικαστικές αποφάσεις. 

Αν κατά τη διενέργεια ελέγχου αποδειχθεί ότι δικαιού¬ 
χοι του δανείου δεν έχουν τα παραπάνω προβλεπόμενα 
δικαιολογητικά, τότε το αναλογούν ποσό δεν θα συνομο- 
λογείται και σε περίπτωση που έχει εκταμιευτεί, θα επι- 
στρέφεται άμεσα για να αχθεί σε μερική απόσβεση του 
δανείου. 

στ) Βεβαίωση του προϊσταμένου της αρμόδιας για την 
τήρηση της ταμειακής υπηρεσίας του αιτούντος Δήμου ή 
Κοινότητας Δ.Ο.Υ., σχετικά με το ύψος του χρεωστικού 
ανοίγματος μέχρι την 11.12.2003. Σε περίπτωση κατά την 
οποία το χρεωστικό υπόλοιπο έχει αυξηθεί, θα εκταμιεύ¬ 
εται το χρεωστικό υπόλοιπο της 11.12.2003, εάν έχει μει¬ 
ωθεί η διαφορά θα μεταφέρεται σε έκτακτη απόσβεση 
του δανείου. 

ζ) Τον προϋπολογισμό εσόδων - εξόδων έτους 2003. 

η) Βεβαίωση άλλου πιστωτικού ιδρύματος για το ύψος 
των ετήσιων τοκοχρεολυτικών δόσεων, καθώς και το 
ύψος και το είδος των εσόδων του Δήμου ή της Κοινότη¬ 
τας, που ενδεχομένως έχουν εκχωρηθεί με βάση τη σχε¬ 
τική σύμβαση χορήγησης του δανείου. Σε περίπτωση που 
έχουν εκχωρηθεί έσοδα του αιτούντος Δήμου ή Κοινότη¬ 
τας, για την εξασφάλιση του δανείου, το Ταμείο Παρακα¬ 
ταθηκών & Δανείων μπορεί να ζητήσει την εκχώρηση των 
εσόδων αυτών ή μέρους τους, προκειμένου να προχωρή¬ 
σει στη ρύθμιση. 

θ) Κάθε άλλο δικαιολογητικά που τυχόν θα απαιτηθεί 
κατά την κρίση του Ταμείου Παρακαταθηκών & Δανείων. 

Άρθρο 5 

Διαδικασίες χορήγησης και εκταμίευσης του δανείου. 

Τα δάνεια της παρούσας απόφασης, χορηγούνται από 
το Ταμείο Παρακαταθηκών &Δανείων με απόφαση του Δι¬ 
οικητικού του Συμβουλίου, ύστερα από αίτηση του οικεί¬ 
ου Δήμου ή Κοινότητας, η οποία συνοδεύεται από τα δι- 
καιολογητικάτου άρθρου 4 αυτής. 

Η απόφαση του Δ.Σ. του Ταμείου Παρακαταθηκών & 
Δανείων, λαμβάνεται το αργότερο εντός ενός (2) μηνών 
από την ημέρα υποβολής της αίτησης, με την προϋπόθε¬ 
ση της τήρησης της τασσομένης προθεσμίας της παρα¬ 
γράφου 3 του άρθρου 30 του Ν. 3202/03 και η εκταμίευση 
του δανείου θα γίνεται το αργότερο μέσα σε ένα (1) μήνα 
από την υποβολή στο Ταμείο Παρακαταθηκών & Δανείων 
της υπογραφείσης σχετικής δανειακής σύμβασης. 

Άρθρο 6 

Όροι χορήγησης 

1. Διάρκεια εξόφλησης του δανείου 

Τα δάνεια της απόφασης αυτής, χορηγούνται με διάρ¬ 
κεια εξόφλησης μέχρι 15 έτη. Σε εξαιρετικές περιπτώ¬ 
σεις, το Διοικητικό Συμβούλιο του Ταμείου Παρακαταθη¬ 
κών & Δανείων, μπορεί να χορηγεί τέτοια δάνεια, με διάρ¬ 
κεια εξόφλησης μεγαλύτερη των 15 ετών, λαμβάνοντας 
υπόψη ιδίως: 

α) Το ύψος της ετήσιας τοκοχρεολυτικής δόσης του δα¬ 
νείου. Σε περίπτωση που μετά τη σύναψη του δανείου, η 
ετήσια τοκοχρεολυτική δόση υπερβαίνει το 15% των τα¬ 
κτικών εσόδων, εφόσον πρόκειται για Δήμο ή Κοινότητα 
με τακτικά έσοδα ύψους τριών εκατομμυρίων (3.000.000) 
ευρώ ή το 30% στους υπόλοιπους Δήμους ή Κοινότητες, 

η διάρκεια εξόφλησης του δανείου μπορεί να είναι μεγα¬ 
λύτερη των 15 ετών. 

β) Την εν γένει οικονομική κατάσταση του Δήμου ή της 
Κοινότητας. Σε περίπτωση που οι υποχρεωτικές δαπάνες 
του Δήμου ή της Κοινότητας έχουν διαμορφωθεί σε τέ¬ 
τοια επίπεδα, ώστε τατακτικά του έσοδα να μην επαρκούν 
γιατην εξόφληση του δανείου και ταυτόχρονα για τη στοι¬ 
χειώδη λειτουργία του Δήμου ή της Κοινότητας, καθώς 
και σε άλλη περίπτωση, αν κατά την εκτίμηση του Διοικη¬ 
τικού Συμβουλίου του Ταμείου Παρακαταθηκών & Δανεί¬ 
ων, με τον τρόπο αυτό εξασφαλίζεται καλύτερα η ομαλή 
εξόφληση του δανείου, η διάρκεια εξόφλησης μπορεί να 
είναι μεγαλύτερη των 15 ετών. 

2. Επιτόκιο χορήγησης 

Το επιτόκιο του δανείου ορίζεται με βάση τα τρέχοντα 
επιτόκια (αποδόσεις) των ομολόγων του Ελληνικού Δη¬ 
μοσίου δεκαετούς διάρκειας: 

- Ειδικά το αρχικό επιτόκιο ορίζεται με βάση το μέσο 
όρο του πρώτου εξαμήνου του 2003 και υπολογίζεται κά¬ 
θε φορά από τις αρμόδιες υπηρεσίες του Υπουργείου Οι¬ 
κονομίας & Οικονομικών (Δ/νση Δημοσίου Χρέους) ή τον 
Οργανισμό Διαχείρισης Δημοσίου Χρέους (Ο.Δ.ΔΗ.Χ.), 
προσαυξημένο κατά 0,5. 

- Το επιτόκιο των πιο πάνω δανείων αναπροσαρμόζεται 
την 1/1 κάθε έτους υποχρεωτικά, με απόφαση του Δ.Σ. 
του Ταμείου Παρακαταθηκών & Δανείων, η δε αναπρο¬ 
σαρμογή γίνεται με βάση το μέσο όρο του επιτοκίου του 
προηγηθέντος εξαμήνου των ομολόγων δεκαετούς διάρ¬ 
κειας, επίσης προσαυξημένο κατά 0,5. Ο πιο πάνω μέσος 
όρος υπολογίζεται από τις αρμόδιες υπηρεσίες του 
Υπουργείου Οικονομίας & Οικονομικών (Δ/νση Δημοσίου 
Χρέους) ή τον Οργανισμό Διαχείρισης Δημοσίου Χρέους 
(Ο.Δ.ΔΗ.Χ.) και αφορά τα τρέχοντα επιτόκια (αποδόσεις) 
δεκαετούς διάρκειας. 

3. Απόδοση του προϊόντος του δανείου 

Τ ο προϊόν του δανείου θα εκταμιεύεται στο σύνολό του, 
με την προϋπόθεση ότι οι ληξιπρόθεσμες οφειλές εξακο¬ 
λουθούν να οφείλονται, σε περίπτωση δε που θα έχουν 
μειωθεί, θα εκταμιεύεται το ανάλογο ποσό και το υπόλοι¬ 
πο θα άγεται σε έκτακτη απόσβεση του δανείου. 

Το προϊόν του δανείου θα αποδίδεται ως εξής: 

α) Απ’ ευθείας από το Ταμείο στους φορείς του Ελληνι¬ 
κού Δημοσίου, στα Ασφαλιστικά Ταμεία, στιςΔ.Ε.Κ.Ο. και 
στα πιστωτικά ιδρύματα. 

β) Στο δανειζόμενο Ο.Τ.Α., για εξόφληση αποκλειστικά 
και μόνο των υποχρεώσεών του προς τους δικαιούχους 
ιδιώτες κλπ., που περιλαμβάνονται στις αναλυτικές κατα¬ 
στάσεις της έγκρισης του δανείου. 

4. Έναρξη εξυπηρέτησης 

Η έναρξη εξυπηρέτησηςτου δανείου αρχίζει την 1/1 του 
επομένου έτους της συνομολόγησης, εκτός από τα δά¬ 
νεια που αφορούν το χρεωστικό άνοιγμα και το ληξιπρό¬ 
θεσμο χρέος προς το Ταμείο Παρακαταθηκών & Δανείων, 
των οποίων η εξυπηρέτηση θα αρχίζει από το έτος της συ- 
νομολόγησής τους. 

Όσον αφορά τους ενδιάμεσους τόκους, αυτοί θα κατα¬ 
βάλλονται από τον δανειζόμενο την 31/12 του έτους εντός 
του οποίου συνομολογείται το δάνειο. 

Οι ενδιάμεσοι τόκοι δεν θα καταβάλλονται για τα δά¬ 
νεια που θα αφορούν τα χρεωστικά ανοίγματα και τις λη¬ 
ξιπρόθεσμες οφειλές προς το Ταμείο Παρακαταθηκών 


& Δανείων, αλλά θα υπολογίζονται οι απλοί τόκοι από 
την ημερομηνία δημοσίευσης του νόμου μέχρι την 
31.12.2003, με το επιτόκιο χορήγησης και η καταβολή 
αυτών θα γίνεται μέχρι την 31/12 του έτους της συνομο- 
λόγησήςτους. 

Τα δικαιώματα υπέρ του Ταμείου Παρακαταθηκών & 
Δανείων θα υπολογίζονται την ημέρα της εκταμίευσης 
του δανείου και θα καταβάλλονται ως εξής: 

α) Για τα δάνεια που αφορούν ληξιπρόθεσμες οφειλές 
προς ασφαλιστικά ταμεία, Δ.Ε.Κ.Ο., πιστωτικά ιδρύματα 
και χρεωστικό άνοιγμα προς το Ταμείο Παρακαταθηκών 
& Δανείων, θα καταβάλλονται από τον δανειζόμενο την 
ημέρα της εκταμίευσης. 

β) Γ ια τα δάνεια που αφορούν ληξιπρόθεσμες οφειλές 
προς ιδιώτες (έργα, προμήθειες, μελέτες), αμοιβές εργα¬ 
ζομένων κ.λπ., θα παρακρατούνται από το δάνειο. 

Δεν θα καταβάλλονται δικαιώματα για δάνεια που αφο¬ 
ρούν το ληξιπρόθεσμο χρέος προς το Ταμείο Παρακατα¬ 
θηκών & Δανείων. 

5.Τρόπος εξόφλησης 

Η ετήσια τοκοχρεολυτική δόση του δανείου θα εξο¬ 
φλείται με παρακράτηση από το Ταμείο Παρακαταθηκών 
& Δανείων σε 11 ισόποσες μηνιαίες δόσεις, από τα έσοδα 
του οικείου Δήμου ή Κοινότητας, που προέρχονται από 
τους Κεντρικούς Αυτοτελείς Πόρους (Κ.Α.Π.) του Ν. 
1828/1989. 

Στην περίπτωση που οι Κ. Α. Π. δεν επαρκούν για την εξυ¬ 
πηρέτηση του δανείου και σε εξαιρετικές περιπτώσεις, θα 
μπορεί να γίνεται η εξυπηρέτηση του δανείου με εκχώρη¬ 
ση στο Ταμείο Παρακαταθηκών & Δανείων και άλλων εσό¬ 
δων του Δήμου ή της Κοινότητας, που είναι δυνατό να εκ¬ 
χωρηθούν, καθ’ όλη τη διάρκεια του δανείου. Το ύψος της 
δανειοδότησης θα είναι ανάλογο με τα δυνάμενα να εκ¬ 
χωρηθούν έσοδα (Κ.Α.Π. - λοιπά έσοδα). 

Άρθρο 7 

Χρήση του προϊόντος του δανείου 

Το προϊόν του δανείου χρησιμοποιείται αποκλειστικά 
για την εξόφληση των υποχρεώσεων των Δή μων και των 
Κοινοτήτων που περιλαμβάνονται στην έγκριση του δα¬ 
νείου. Απαγορεύεται η εκταμίευση οποιουδήποτε πο¬ 
σού του δανείου για άλλο σκοπό. Ο δημοτικός ή κοινοτι¬ 
κός ταμίας υποχρεούται να μην εκτελεί οποιοδήποτε 
ένταλμα που αφορά εξόφληση υποχρέωσης του Δήμου 
ή της Κοινότητας, ξένης προς το σκοπό χορήγησης του 
δανείου. Σε περίπτωση που το σύνολο ή μέρος του δα¬ 
νείου δεν έχει αποδοθεί στους δικαιούχους εντός των 
νομίμων προθεσμιών, επιστρέφεται στο Ταμείο Παρα¬ 
καταθηκών & Δανείων, με ισόποση απόσβεση του αρχι¬ 
κού δανείου. 

Άρθρο 8 

Λογιστική απεικόνιση του προϊόντος του δανείου 

Τα δάνεια των προηγούμενων άρθρων, εγγράφονται 
στον προϋπολογισμό του οικείου Δήμου ή της Κοινότη¬ 
τας, ως έσοδο της κατηγορίας 12 «Έσοδα από δάνεια», 
με τη δημιουργία νέου κωδικού με αριθμό 121.5 «Δάνειο 
του νόμου 3202/2003 για την εξόφληση ληξιπρόθεσμων 
οφειλών» και ως δαπάνες στους αντίστοιχους κωδικούς 
δαπανών, όπως προβλέπεται από το σχέδιο προϋπολογι¬ 
σμού, όπως ισχύει σήμερα. 

Άρθρο 9 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,27 Ιανουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Κ. ΣΚΑΝΔΑΛΙΔΗΣ 

-♦- 

Αριθ.3131 (3) 

Μεταφορά οργανικών θέσεων ενιαίων βαθμών κλάδων 
της Περιφέρειας Θεσσαλίας. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 3 του άρθρου 2 του 
Ν.2503/1997 (ΦΕΚ107Α’), 

2. Τη γνώμη του Γενικού Γραμματέα της Περιφέρειας 
Θεσσαλίας, όποος διατυπώθηκε στο με αριθμό 
224/14.1.2004 έγγραφο της Περιφέρειας, 

3. Την ανάγκη μεταφοράς οργανικών θέσεων της Περι¬ 
φέρειας Θεσσαλίας από κλάδο σε κλάδο για την εξασφά¬ 
λιση της εύρυθμης και ορθολογικής λειτουργίας της, 

4. Την με αριθμό ΔΙΔΚ/Φ 1/2/22875/31.10.2001 κοινή 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης περί ανά¬ 
θεσης αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης (ΦΕΚ 1480 Β’), 
αποφασίζουμε: 

Μεταφέρουμε εξήντα πέντε (65) οργανικές θέσεις των 
ενιαίων βαθμών της Περιφέρειας Θεσσαλίας από κλάδο 
σε κλάδο ως ακολούθως: 

- από τον κλάδο ΔΕ Δασοφυλάκων τριάντα μία (31) θέ¬ 
σεις 

- από τον κλάδο ΔΕ Τεχνικό είκοσι οχτώ (28) θέσεις και 

- από τον κλάδο ΥΕ Προσωπικού Καθαριότητας έξι (6) 
θέσεις 

- στον κλάδο ΠΕ Γεωτεχνικών (ειδικότητας Γεωπόνων) 
τέσσερις (4) θέσεις 

- στον κλάδο ΠΕ Γεωτεχνικών (ειδικότητας Γεωλόγων) 
τρεις (3) θέσεις 

- στον κλάδο ΠΕ Μηχανικών δεκαεφτά (17) θέσεις 

- στον κλάδο ΠΕ Κοινωνιολόγοι δύο (2) θέσεις 

- στον κλάδο ΠΕ Οικονομολόγων τρεις (3) θέσεις 

- στον κλάδο ΠΕ Πληροφορικής δύο (2) θέσεις 

- στον κλάδο Π Ε Διοικητικό - Οικονομικό δώδεκα (12) θέ¬ 
σεις 

- στον κλάδο ΠΕ Περιβαλλοντολόγων τρεις (3) θέσεις 

- στον κλάδο Π Ε Περιφερειακής Ανάπτυξης μία (1) θέ¬ 
ση 

- στον κλάδο ΤΕ Διοικητικό - Λογιστικό έξι (6) θέσεις. 

- στον κλάδο ΔΕ Προσωπικού Η/Υ δύο (2) θέσεις 

- στον κλάδο ΔΕ Διοικητικών Γραμματέων δέκα (10) θέ¬ 
σεις 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,28 Ιανουάριου 2004 

Ο ΥΦΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 


Αριθ. 5088 (4) 

Μεταφορά οργανικών θέσεων ενιαίων βαθμών κλάδων 
της Περιφέρειας Κεντρικής Μακεδονίας. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 3 του άρθρου 2 του Ν. 
2503/1997 (ΦΕΚ 107 Α'), 

2. Τη γνώμη του Γενικού Γραμματέατης Περιφέρειας 
Κεντρικής Μακεδονίας, όπως διατυπώθηκε στο με 
αριθμό 346/14.1.2004 έγγραφο της οικείας Περιφέρει¬ 
ας. 

3. Την ανάγκη μεταφοράς οργανικών θέσεων της Περι¬ 
φέρειας Κεντρικής Μακεδονίας από κλάδο σε κλάδο για 
την εξασφάλιση της εύρυθμης και ορθολογικής λειτουρ¬ 
γία της, 

4. Την με αριθμό ΔΙΔΚ/Φ1/2/22875/31.10.2001 κοινή 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης περί ανά¬ 
θεσης αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης (ΦΕΚ 1480 Β'). 

5. Το γεγονός ότι από τις διατάξεις αυτής της απόφαης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Μεταφέρουμε οχτώ (8) οργανικές θέσεις ενιαίων βαθ¬ 
μών της Περιφέρειας Κεντρικής Μακεδονίας από τον κλά¬ 
δο ΔΕ Δασοφυλάκων στον κλάδο ΤΕ Διοικητικό - Λογιστικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,28 Ιανουάριου 2004 

Ο ΥΦΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 
-♦- 

(5) 

Πολιτογράφηση της Αλλογενούς Αλλοδαπής ΚΟΤΣΑ- 

ΝΟΒΣΚΑΓΙΑ ΕΛΕΝΑτου ΑΛΕΞΑΝΤΡ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 30135/22372/29.12.2003 απόφαση του Υφυ¬ 
πουργού Εσωτερικών Δημ. Διοίκησης και Αποκ/σης, γί¬ 
νεται δεκτή η από 13.9.1999 αίτηση πολιτογράφησης 
της αλλογενούς αλλοδαπής ΚΟΤΣΑΝΟΒΣΚΑΓΙΑ ΕΛΕΝΑ 
του ΑΛΕΞΑΝΤΡ, για την απόκτηση της Ελληνικής Ιθαγέ¬ 
νειας. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

( 6 ) 

Πολιτογράφηση των Ομογενών Αλλοδαπών ΑΛΕ=ΙΑΔΟΥ 
ΑΓΛΑΙΑΣ του Γεωργίου κ.λπ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τις Φ. 74403/22810/03/27.1.2004 ταυτάριθμες απο¬ 
φάσεις του Υφυπουργού Εσωτερικών Δημ. Διοίκησης και 
Αποκ/σης, γίνονται δεκτές οι από 5.10.1999 αιτήσεις πο¬ 
λιτογράφησης των ομογενούς αλλοδαπών: 

ΑΛΕΞΙΑΔΟΥ ΑΓΛΑΪΑΣ του Γεωργίου και ΑΛΕΞΙΑΔΟΥ ΚΥ¬ 
ΡΙΑΚΗΣ του Γεωργίου, για την απόκτηση της Ελληνικής 
ιθαγένειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

(7) 

Πολιτογράφηση των Αλλογενών Αλλοδαπών ΖΑΧΟΥΡ 
ΑΧΜΕΝΤτου ΤΣΑΝΤΟΥΡΙ ΜΟΥΧΑΜΑΝΤ ΑΛΙ κ.λπ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την Φ. 60876/1123/22.1.2004 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 15.1.1990 αίτηση πολιτογράφησης του 
αλλογενούς αλλοδαπού ΖΑΧΟΥΡ ΑΧΜΕΝΤ του ΤΣΑ- 
ΝΤΟΥΡΙ ΜΟΥΧΑΜΑΝΤ ΑΛΙ, για την απόκτηση της Ελληνι¬ 
κής ιθαγένειας. 

2. Με την Φ. 65759/1151/03/22.1.2004 απόφαση του 
Υφυπουργού Εσωτερικών Δημ. Διοίκησης και Αποκ/σης, 
γίνεται δεκτή η από 21.9.1998 αίτηση πολιτογράφησης 
της αλλογενούς αλλοδαπής ΚΙΜΠΕΑΝ ΙΩΑΝΝΑΣ του ΤΕ- 
ΟΦΙΛ, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

Αριθ. 1813/Ζ (8) 

Καθορισμός αριθμού προσώπων που θα απασχοληθούν 
με σύμβαση μίσθωσης έργου στο Υπουργείο Τύπου 
και ΜΜΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 6 του Ν. 2527/97 «Τροπο¬ 
ποίηση και συμπλήρωση του Ν. 2190/94 και άλλες διατά¬ 
ξεις». 

2. Τις διατάξεις του Ν. 1256/1982 «Για την πολυθεσία, 

την πολυαπασχόληση.και άλλες διατάξεις» (αρ. 6 παρ. 

6 ). 

3. Τις διατάξεις του άρθρου 27 του Ν. 2081/1992 με το 
οποίο προστέθηκε το άρθρο 29 Α στο Ν. 1558/1985 «Κυ¬ 
βέρνηση και Κυβερνητικά Όργανα» όπως συμπληρώθηκε 
με την παρ. 2α του αρθ.1 του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις». 

4. Τις διατάξειςτου άρθρου 22παρ. 3του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις». 

5. Την ΔΙΠΠ/Φ.Εγκρ.19/425/18495/3.12.2003 απόφαση 
«Έγκριση ανάθεσης έργου» σε τρία (3) άτομα, για χρονικό 
διάστημα ενός (1) έτους στο Υπουργείο Τύπου και ΜΜΕ. 

6. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη ποσού 8.000 Ευρώ για το οικο¬ 
νομικό έτος 2003 και ποσού 40.000 Ευρώ για το οικονομι¬ 
κό έτος 2004, η οποία θα αντιμετωπισθεί από τις πιστώ¬ 
σεις του τακτικού Προϋπολογισμού του Υπουργείου 
Τύπου και ΜΜΕ, με ΚΑΕ 0871. 


7. Την 86/2002 γνωμοδότηση του Γ Τμήματος του Νο¬ 
μικού Συμβουλίου του Κράτους. 

8. Τις ειδικές επιτακτικές υπηρεσιακές ανάγκες, που 
επιβάλλουν την απασχόληση με σύμβαση μίσθωσης έρ¬ 
γου, τριών (3) ατόμων ειδικών στην Επιστήμη των Η/Υ στο 
Υπουργείο Τύπου και ΜΜΕ. 

9. Την ΔΙΔΚ/Φ1/2/13773/15.7.2003 (ΦΕΚ.985/Β/ 

16.7.2003) απόφαση του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης, «Περί ανάθεσης αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

10. Την 1065956/863/Α0006/15.7.2003 (ΦΕΚ 985/Β/ 
16.7.2003) κοινή απόφαση του Πρωθυπουργού και του 
Υπουργού Οικονομικών, για ανάθεση αρμοδιοτήτων 
στους Υφυπουργούς Οικονομικών, αποφασίζουμε: 

Καθορίζουμε τον αριθμό των προσώπων που θα απα¬ 
σχοληθούν στο Υπουργείο Τύπου και ΜΜΕ, με σύμβαση 
μίσθωσης έργου, σύμφωνα με τις διατάξειςτου άρθρου 6 
του Ν. 2527/97 και των άρθρων 681 ε.π. του Αστικού Κώ¬ 
δικα, σε τρεις (3) ειδικούς στους Η/Υ, για την κάλυψη ανα¬ 
γκών στουςτομείςδικτυακήςτεχνολογίας, ανάπτυξης και 
υποστήριξης εφαρμογών σε περιβάλλον κόμβου ιπΙθιτιθΙ- 
ίηίΓαηΘΐ, καθώς και ανάπτυξη και υποστήριξη εφαρμογών 
σε περιβάλλον σχεσιακών βάσεων δεδομένων, τύπου 
οΙϊθηΐ-εθΓνθΓ. 

Ειδικότερα: 

α) Το έργο των δύο (2) έκτων ανωτέρω, θα είναι η ανά¬ 
πτυξη οικονομικών και διοικητικών εφαρμογών σε παρα- 
θυρικό περιβάλλον, με σχεσιακή βάση δεδομένων 
3ΥΒΑ3Ε και εργαλείο ανάπτυξης εφαρμογών ΡΟ\Λ/ΕΒ 
ΒυΐΕϋΕΒ, καθώς και προβολή αυτών σε περιβάλλον ίη- 
ΙθγπθΙ για την εξυπηρέτηση του πολίτη μέσω ηλεκτρονι¬ 
κής διακυβέρνησης. 

Τέτοιες εφαρμογές είναι: 

1. Αρχείο Μελών επαγγελματικών οργανώσεων, (ιδιο¬ 
κτήτες εφημερίδων, φωτογράφοι κ.λπ). 

2. Βάση γιατις συμβάσεις των τηλεοπτικών σταθμών για 
τα πνευματικά δικαιώματα προβολής ταινιών. 

3. Δαπάνες διαφήμισης του ευρύτερου Δημόσιου Το¬ 
μέα και έλεγχος της κατανομής στα ΜΜΕ, σύμφωνα με το 
Ν. 2328/1995. 

4. Παρακολούθηση οικονομικών υποχρεώσεων τηλεο¬ 
πτικών και ραδιοφωνικών σταθμών. 

5. Μετοχολόγιο: Παρακολούθηση μετόχων εταιρειών, 
οι οποίοι είναι ιδιοκτήτες ή μέτοχοι ΜΜΕ, (έντυπα, ραδιό¬ 
φωνα, τηλεοπτικοί σταθμοί). 

6. Διαχείριση ραδιοφωνικών και τηλεοπτικών σταθμών. 

7. Μητρώο διαφημιστικών εταιρειών και εταιρειών δη¬ 
μοσκοπήσεων. 

8. Δαπάνες προμήθειας υλικών. 

9. Δαπάνες Γ ραφείων Τύπου Εξωτερικού. 

10. Ταξίδια Ελλήνων δημοσιογράφων. 

11.0η νίείΐ δημοσιογράφοι. 

12. Εκπαίδευση του προσωπικού, των επί μέρους αρμο¬ 
δίων υπηρεσιακών μονάδων, ώστε να καταστεί αυτό ικα¬ 
νό για το χειρισμό εφαρμογών και τη συνέχιση της ενημέ¬ 
ρωσης των προγραμμάτων. 

β) Ο τρίτος εκ των ανωτέρω, θα ασχοληθεί με τους πα¬ 
ρακάτω τομείς του επιχειρησιακού σχεδίου του Υπουρ¬ 
γείου: 

1. Αναβάθμιση του Ολοκληρωμένου Πληροφοριακού 
Συστήματος (Ο.Σ.Π.). 

2. Αναβάθμιση διασύνδεσης με το ΙηΙθΓΠθΙ. 

3. Υλοποίηση βάσεων δεδομένων στο ΙπΙθγπθΙ. 

4. Εκπαίδευση του προσωπικού της Δ/νσης Πληροφο¬ 
ρικής στους παραπάνω τομείς. 

• Ως προσόντα για την απασχόληση των τριών (3) ως 
άνω προσώπων, ορίζονται: 

α) Πτυχίο ΑΕΙ ή, εν ελλείψει υποψηφίων για απασχόλη¬ 
ση με το προσόν αυτό, 

β) Πτυχίο ΤΕΙ 

Επιπρόσθετα, απαιτείται τριετής (3) ειδική εμπειρία και 
γνώση σε δύο (2) τουλάχιστον από τους ακόλουθους το¬ 
μείς: 

Λειτουργικά υΝIX και ΕΙΝΙΙΧ, σχεσιακή βάση δεδομέ¬ 
νων 3ΥΒΑ8Ε ή ΟΡΑΩΙΕ, εργαλεία ανάπτυξης εφαρμο¬ 
γών ΡΟ\Λ/ΕΗ ΒυΐΕϋΕΒ, λειτουργικά δικτύων Η/Υ, δημι¬ 
ουργία και λειτουργία κόμβου ΙΝΤΕΡΝΕΤ. Η ως άνω απαι- 
τούμενη εμπειρία και γνώση, θα πιστοποιείται με 
ανάλογες βεβαιώσεις παρακολούθησης ειδικών σεμινα¬ 
ρίων ή με βεβαιώσεις προϋπηρεσίας ή συνεργασίας σε 
αντίστοιχα προγράμματα ή εφαρμογές στον Δημόσιο ή 
Ιδιωτικό Τομέα. 

Από τα παραπάνω συνάγεται ότι, τα πρόσωπα που θα 
αναλάβουν το ανωτέρω έργο, θα πρέπει να διαθέτουν συ¬ 
γκεκριμένη εμπειρία και εξειδίκευση, τα οποία δεν διαθέ¬ 
τει το προσωπικό του Υπουργείου Τύπου και ΜΜΕ, ούτε 
εμπίπτει στα συνήθη καθήκοντάτου. 

Το έργο αυτό, δεν αποτελεί πάγια και διαρκή ανάγκη 
της Υπηρεσίας, δεδομένου ότι τα σχετικά προγράμματα 
θα εκτελεσθούν άπαξ και έχουν συγκεκριμένη χρονική 
διάρκεια. 

• Το χρονικό διάστημα κατά το οποίο θα απασχοληθεί 
καθένα από τα παραπάνω πρόσωπα, θα είναι ένα (1) έτος, 
από την υπογραφή της σύμβασης ενός εκάστου. 

• Το έργο θα απαιτήσει τμηματική παράδοση, όρος που 
θα αναγράφεται ρητά στην σύμβαση καθενός εργολή¬ 
πτη, σε συνδυασμό με την τμηματική, όχι κατ' ανάγκη ισό¬ 
ποση, καταβολή της αμοιβής του. 

• Η συνολική ετήσια δαπάνη, ανέρχεται στο ποσό των 
σαράντα οκτώ χιλιάδων (48.000) ΕΥΡΩ και για τους τρεις 
(3) ως άνω εργολήπτες και θα αντιμετωπισθεί από τις πι¬ 
στώσεις του τακτικού Προϋπολογισμού του Υπουργείου 
Τύπου και ΜΜΕ, με ΚΑΕ0871. 

• Ως τόπος που θα εκτελείται το ανωτέρω έργο, ορίζε¬ 


ται η Κεντρική Υπηρεσία του Υπουργείου Τύπου καιΜΜΕ, 
(Ζαλοκώστα 10, 101 63 ΑΘΗΝΑ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,28 Ιανουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ ΝΙΚΟΛΑΟΣ ΜΠΙΣΤΗΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΧΡΗΣΤΟΣ ΠΡΩΤΟΠΑΠΑΣ 
-♦- 

Αριθ. 534 (9) 

Τροποποίηση του καταστατικού της Δημοτικής Επιχείρη¬ 
σης Οικονομικής και Πολιτιστικής Ανάπτυξης 
(Δ.Ε.Ο.ΠΑ) του Δήμου Ανθεμούντα Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρων 277 του Π.Δ. 410/1995. 

2. Την 87/2003 απόφαση του Δημοτικού Συμβουλίου Αν¬ 
θεμούντα, Για τροποποίηση του καταστατικού της Δημ. 
Επιχείρησης Οικονομικής και Πολιτιστικής Ανάπτυξης Αν¬ 
θεμούντα. 

3. Την 7594/1995 απόφασή μας για την σύσταση της 
Δημ. Επιχείρησης οικ. Πολιτιστικής Ανάπτυξης Ανθεμού¬ 
ντα, αποφασίζουμε: 

Τροποποιείται το καταστατικό της Δη μ. Επιχείρησης Οι¬ 
κονομικής και Πολιτιστικής Ανάπτυξης Ανθεμούντα του 
Δήμου Ανθεμούντα μόνο ως προς το άρθρο 2 αυτού το 
οποίο αφορά τους σκοπούς της Επιχείρησης και ειδικό¬ 
τερα προσθέτει παράγραφο με το εξής περιεχόμενο: 

Η πρόβλεψη Τεχνικών - Κατασκευαστικών εργασιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 19 Ιανουάριου 2004 
Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 1 04 32 * ΤΕΙΕΧ 2232 11 ΥΡΕΤ <3Β * ΡΑΧ 2 1 0 52 2 1 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν. βί.9 γ - β-ηηθΜ : \λ/θ&ιτιη 51 θγ @ βΐ· 9 Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

Θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 




Σε μορφή ΟΟ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη 


κατά 1 θιιιό ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-Γοηι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210-9472556 ϊπΙθγπθΙ : ΜΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓπβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυιτ> ανά έτος παλαιότητας και ανά τεύχος 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































